Biesiespoort (Biesjespoort) is ‘n verlate spoorwegdorpie in die Karoo. Die spoorweghalte lê op die grens tussen die Wes-Kaap en die Oos-Kaap, tussen die N12- en die N1-paaie, noordwes van Murraysburg en suidoos van Victoria-Wes. Dit is by 31°42′53″S 23°46′11″O﻿ / ﻿31.71472°S 23.76972°O﻿ / -31.71472; 23.76972 en lê op 1370 m bo seevlak. Hier is die hoogste punt op die spoorlyn tussen Kaapstad en Potchefstroom. Die trajek was aanvanklik een van die moeilikste vir stoomlokomotiewe op die Kaapse hooflyn en daarom is die roete hier in 1942 gewysig. Die dorpie het uit huise vir spoorwegpersoneel, ‘n laerskool, ‘n hotel en ‘n winkel bestaan. Daar was ‘n groot gemeenskap rondom die stasie en die dorp het ‘n eie tennis- en rugbyspan gehad. Robert Broom en sy span het hier fossiele versamel. Die spoorlyn loop oor die plaas van Mannetjies Roux. http://www.wiesebusinesstrust.co.za/index.php/component/content/article/14-sample-data-articles/113-biesiespoort-eng http://za.geoview.info/biesiespoort,1019473